# data[].attributes.body
แม่ คือเซฟโซนที่ดีที่สุด รับฟัง ใช้เหตุผล ไม่มีเรื่องไหนที่แม่ไม่เคยไม่เข้าใจเลยค่ะ บางเรื่องอาจจะแปลกใหม่สำหรับแม่ด้วยเรื่องของยุคสมัยด้วย แต่เเม่ก็พยายามทำความเข้าใจ เลี้ยงลูกด้วยเหตุผลมาตลอดจนอายุหนูจะ20ปี ให้อิสระในการใช้ชีวิตใช้ความคิดด้วยตนเอง แต่แม่จะคอยให้คำแนะนำ หนูจึงมีแม่เป็นไอดอลในการใช้ชีวิต ทั้งเรื่องของความคิดที่มีแต่พลังงานบวกอยู่เสมอ มองโลกในแง่ดี แม้แต่เรื่องที่ไม่ชอบไม่อยากทำให้คิดว่าเป็นเรื่องสนุก เวลาเรียนแล้วรู้สึกท้อหรือว่าวันนั้นๆหมดไฟ แค่โทรไปหาแม่ก็ได้รับพลังงานเต็ม100แล้วค่ะ แม่จึงเป็นเรื่องราวที่ประทับใจในชีวิตของหนูค่ะ🥰

# data[].attributes.body
ที่เพลงนี้เป็นสิ่งที่ประทับใจ เพราะว่า ด้วยเนื้อหาของเพลงที่แสดงออกถึงความห่วงใยแม้คนรักจะมีความรักใหม่ไปแล้วแต่ก็พร้อมที่จะซัพพอร์ตเขา อยู่ข้างๆเสมอมา เป็นความรักที่แสดงออกถึงความรักจริงๆ ทำนองของเพลงที่สบายๆ ผ่อนคลาย เรียบง่าย แต่น่าจดจำ และนักร้องเพลงนี้ก็เป็นศิลปินคนโปรดของหนูด้วยจึงประทับใจในเพลงนี้ค่ะ🥰

# data[].attributes.headline
พาตัวเองไปเจอสิ่งใหม่ๆ

# data[].attributes.subject
พาตัวเองไปเจอสิ่งใหม่ๆ

# data[].attributes.body
ค่ายธรรมมะ การไปค่ายธรรมมะในครั้งนี้เป็นการตัดสินใจแบบกระทันหันร่วมกับเพื่อนอีกหนึ่งคน เพราะมีจุดหมายเดียวกันคืออยากลองทำสิ่งใหม่ๆ ค่ายนี้จัดขึ้นที่จังหวัดเลย3วัน2คืน เป็นการเปิดประสบการณ์มากเพราะได้รับอะไรกลับมามากมาย การทำกิจกรรมร่วมกับผู้อื่น ต่างคนต่างเพศต่างอายุต่างสถาบัน แต่ทุกคนมีจุดมุ่งหมายคล้ายๆกันคืออยากพัฒนาตัวเอง ได้เข้าหาคนใหม่ๆสังคมใหม่ๆ ทุกคนต่างมีความคิดทัศนคติ ประสบการณ์ดีๆมาแลกเปลี่ยนกัน ได้ฝึกลองกินข้าวตรงเวลา นอนตรงเวลา ตื่นตรงเวลา อาบน้ำเป็นเวลา การรู้จักรอ  ฝึกทำสมาธิกับตัวเอง ฝึกความเป็นผู้นำ ความสามัคคี การให้อภัย ไม่เล่นโทรศัพท์ การได้ฟังพระอาจารย์เทศนาให้ความรู้ในการใช้ชีวิต ให้แนวคิดหลายๆอย่าง นำกลับมาพัฒนาตัวเองให้เป็นคนที่ดีกว่าเดิม ค่ายนี้จึงเป็นสิ่งที่ประทับใจของหนูและถ้ามีโอกาสอยากไปค่ายใหม่ๆอีกต่อไปเรื่อยๆค่ะ🥰

# data[].attributes.attachment_caption
9 พอดแคสต์ เติมพลังใจ เพราะทุกก้าวของชีวิตคือการเรียนรู้ | Podcast Longplay MM

# data[].attributes.headline
การอยากที่จะพัฒนาตัวเอง

# data[].attributes.subject
การอยากที่จะพัฒนาตัวเอง

# data[].attributes.body
พอดแคสต์ เป็นอีกหนึ่งเรื่องที่ประทับใจเพราะเหมือนเป็นการเติมพลังบวกให้ตัวเองในทุกๆวัน  แต่ละเรื่องแต่ละคลิปเหมือนเป็นการดีท็อกตัวเอง หนูชอบฟังก่อนนอน เพราะช่วงก่อนนอนเป็นเหมือนการทบทวนตัวเองตลอดวันที่ผ่านมาว่าทำอะไรไปบ้างและพร้อมตื่นมาเจอสิ่งใหม่ๆในวันพรุ่งนี้ ฟังแต่ละคลิปเหมือนเราได้แนวคิดได้ความรู้จากโค้ชจากครูแต่ละคนมาปรับใช้ให้พอดีสำหรับเรา ประโยคที่ทัชใจจากการฟังคือ แค่เราทำมากกว่าคนอื่นเพียง0.1 พอผ่านไป1ปีคุณจะมีผลลัพธ์มากกว่าคนอื่นถึง36.5  ถ้าไม่ทำเลยจะมีค่าเท่ากับ0  ถ้าเราทำ0.1ห่างจาก0แค่นิดเดียวแต่ผลลัพธ์ต่างกันมหาศาล

# data[].attributes.attachment_link.title
9 พอดแคสต์ เติมพลังใจ เพราะทุกก้าวของชีวิตคือการเรียนรู้ | Podcast Longplay MM

# data[].attributes.attachment_caption
ภูทอก เชียงคาน จุดชมทะเลหมอกยอดฮิต

# data[].attributes.headline
สถานที่ที่ประทับใจ

# data[].attributes.subject
สถานที่ที่ประทับใจ

# data[].attributes.body
ภูทอก เป็นอีกหนึ่งในความประทับใจ เพราะว่า เป็นสถานที่ที่ให้ความรู้สึกอบอุ่นแม้จะไปในหน้าหนาว เป็นสถานที่เที่ยวที่สวยเป็นธรรมชาติ วิวภูเขา วิวแม่น้ำโขง ต่างรวมกันเป็นภาพที่สวยงามมาก เหมือนอยู่ในความฝัน สถานที่บริเวณรอบๆต่างเต็มไปด้วยสถานที่ที่สวยงาม ความโดดเด่นทางวัฒนธรรม ไปที่เดียวแต่เหมือนได้เที่ยวเป็น10ที่ ได้ไปปลดปล่อยสิ่งที่อยู่ในใจให้หายไปหมดทั้ง ชุมชน ผู้คน ต่างให้การต้อนรับนักท่องเที่ยวเป็นอย่างดีเหมือนอยู่ที่บ้านตัวเอง ภูทอกจึงเป็นอีกหนึ่งในความประทับใจของหนูค่ะ🥰

# data[].attributes.attachment_link.provider_name
ไปด้วยกันท่องเที่ยว

# data[].attributes.attachment_link.readable_text
ภูทอก เชียงคา น จังหวัดเลย จุดชมวิวทะเลหมอกที่มีชื่อเสียงและเป็นที่นิยมของนักท่องเที่ยว ระยะทางห่างจากตัวอำเภอเชียงคานประมาณ 3 กิโลเมตร ภูทอกมีลักษณะเป็นภูเขาสูง ตั้งอยู่ริมแม่น้ำโขง เป็นจุดชมวิวทิวทิวทัศน์ที่สวยงาม สามารถมองเห็นสายหมอกปกคลุมภูเขาคลอเคล้าแสงสีทองของพระอาทิตย์ มีระเบียงชมวิวที่สามารถชมวิวได้ชัดเจนขึ้น ใครที่ได้แวะมาเที่ยวเชียงคาน ไม่ควรพลาดการไปชมทะเลหมอกในยามเช้าที่นี่

การเดินทางมาภูทอกไม่อนุญาตให้นำรถส่วนตัวขึ้นไปยังจุดชมวิว เนื่องจากมีปริมาณพื้นที่จอดรถค่อนข้างจำกัด นักท่องเที่ยวสามารถนำรถส่วนตัวมาจอดไว้ที่ลานจอดรถภูทอก เสียค่าบริการจอดรถคันละ 20 บาท จากนั้นใช้บริการรถท้องถิ่นขึ้นไปยังจุดชมวิว ค่าบริการไปกลับคนละ 25 บาท ใช้เวลาเดินทาง 15 นาที เริ่มต้นขึ้นภูทอกได้ตั้งแต่เวลาตี 5 เป็นต้นไป พระอาทิตย์จะขึ้นประมาณ 6 โมงครึ่ง มาถึงลานจอดรถซัก 6 โมง กำลังดี แต่ถ้าช่วงฤดูหนาวในวันเสาร์ อาทิตย์ นักท่องเที่ยวเยอะให้มาถึงก่อนเวลาหน่อย เพราะคิวขึ้นรถยาวมาก

เมื่อมาถึงแล้วจะเจอกับมวลมหาชนนักท่องเที่ยว เข้ามาจับจองพื้นที่รอพระอาทิตย์ขึ้นและทะเลหมอก จนแทบไม่มีพื้นที่ว่างให้ยืน ต้องสลับหมุนเวียนกัน ภาพแบบนี้เป็นภาพปกติที่จะได้เจอเมื่อมาเที่ยวภูทอก ยิ่งช่วงฤดูหนาวในวันหยุดเสาร์ อาทิตย์ ทราบมาว่าคิวรอขึ้นรถยาวมากต้องรีบไปรอก่อนเวลา ในภาพคือ วันธรรมดาที่คนในพื้นที่บอกว่าคนน้อยแล้วค่ะ

ทะเลหมอกภูทอก สายหมอกฟูแน่นลอยปกคลุมประมาณครึ่งภูเขา จุดไหนที่หมอกบางสามารถมองเห็นวิวของเมืองเชียงคาน บ้านเรือน และเส้นถนนที่อยู่ข้างล่าง

พระอาทิตย์ดวงกลมโตเริ่มขึ้นมาทักทาย เป็นช่วงเวลา ที่มวลมหาชนนักท่องเที่ยวทุกคนเริ่มลุกฮือ และเก็บภาพไปพร้อมกัน

แสงอาทิตย์เริ่มส่องกระทบทะเลหมอก ต้นไม้และผืนป่าขนาดย่อม เป็นช่วงเวลาที่สวยอีกโมเมนท์หนึ่งของภูทอก

ภูเขาของภูทอก อาจไม่ได้เป็นแบบลูกเล็กลูกน้อยเรียงซ้อนกันแบบที่เคยเห็น แต่เป็นภูเขาลูกใหญ่ตั้งตระหง่านเคียงคู่กัน ส่วนฉากหลังยังมีทิวเขาซ่อนขึ้นมาอีกเล็กน้อย เป็นเอกลักษณ์ของภูทอกที่ทำให้แปลกตาจากที่อื่น

หลังจากพระอาทิตย์ขึ้นแล้ว 7 โมงครึ่ง นักท่องเที่ยวเริ่มทยอยขึ้นรถกลับ ทำให้ยังพอมีที่ว่างได้แทรกตัวเข้าไปยืนตรงระเบียงให้ถ่ายรูปได้แบบไม่มีคนอยู่แน่นได้บ้าง

ระเบียงตรงนี้คือ ฝั่งตรงข้ามกับจุดชมพระอาทิตย์ขึ้น คนค่อนข้างน้อย ทะเลหมอกสวยเช่นกัน หลังจากชมพระอาทิตย์ขึ้นแล้วก็เดินมาถ่ายภาพฝั่งนี้ต่อ

ชมทะเลหมอกจนอิ่มใจ ลงมาข้างล่างบริเวณลานจอดรถ มีร้านค้า ร้านขายอาหารเช้า ให้บริการหลายร้าน

แวะมาทานอาหารเช้า ที่บ้านไม้ภูทอก ร้านชื่อดังของภูทอก ตัวร้านกว้างขวาง มีที่นั่งสะดวกสบาย สั่งไข่กระทะ ข้าวเปียกเส้น ขนมปัง และโกโก้ มาทาน รสชาติอาหารกลางๆ พอทานได้ มาเที่ยวเชียงคาน นอกจากเที่ยวในตัวเมือง เดินถนนคนเดิน ชมความงามริมโขงแล้ว ต้องหาเวลา 1 เช้าเพื่อมาชมทะเลหมอกภูทอก จึงจะเรียกว่าครบเครื่องของการมาเที่ยวเชียงคาน

Tags : ทะเลหมอกภูทอก, ทะเลหมอกเชียงคาน, ภูทอก เชียงคาน

บทความที่เกี่ยวข้อง

# data[].attributes.attachment_link.title
ภูทอก เชียงคาน จุดชมทะเลหมอกยอดฮิต

# data[].attributes.attachment_link.description
ภูทอก เชียงคาน จุดชมวิวทะเลหมอกที่มีชื่อเสียงและเป็นที่นิยมของนักท่องเที่ยว มีลักษณะเป็นภูเขาสูง ตั้งอยู่ริมแม่น้ำโขงเป็นจุดชมวิวทิวทิวทัศน์ที่สวยงาม

# data[].attributes.headline
นางสาว เสาวลักษณ์ หร

# data[].attributes.body
นางสาว เสาวลักษณ์ หรพร้อม
รหัส65040186228
สาขาการศึกษาปฐมวัย 2/16